વિસનગર પાલિકા પ્રમુખ દ્વારા પાઈપલાઈન વિવાદમાં કોન્ટ્રાક્ટર પાસેથી નાણાં રીકવર કરવા માટે પ્રમુખ દ્વારા ખાસ સાધારણ સભા બોલાવવામાં આવી હતી. જેમાં કોરમ નહી થતા ખાસ સાધારણ સભા બે વખત મુલત્વી રાખવી પડી હતી. પાલિકા પ્રમુખના વિશ્વાસુ સભ્યો પણ ગેરહાજર રહ્યા હતા. ગેરમાર્ગે દોરાવવાના ભયથી સભ્યોમાં અવિશ્વાસનો માહોલ ઉભો થતા અને ખાસ સાધારણ સભા બોલાવવામાં આવી હોવા છતા કોરમ નહી થવાનો પ્રથમ વખત બનાવ બનતા વિરોધપક્ષે પાલિકા ઈતિહાસમાં કલંકરૂપ કાળો દિવસ ગણાવ્યો હતો.